**Zápisnica**

zo šestnásteho zasadnutia Obecného zastupiteľstva v Rúbani, konaného

dňa 30. júla 2020 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslankyňa Bc. Lívia Šámšonová svoju neúčasť ospravedlnila.

Rokovanie sa konalo za prísnych bezpečnostných a preventívnych opatrení.

.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Všeobecne záväzné nariadenie obce Rúbaň č. 1/2020 o určení podmienok predaja výrobkov a poskytovaní služieb na trhových miestach v obci
5. Všeobecne záväzné nariadenie obce Rúbaň č. 2/2020, ktorým sa mení Všeobecne záväzné nariadenie obce Rúbaň č. 2/2015 o prevádzkovom poriadku pohrebiska
6. Detské ihrisko v areáli materskej školy
7. Poskytnutie dotácie pre Rímskokatolícku farnosť Dubník, filiálka Rúbaň
8. Doplnenie uznesenia obecného zastupiteľstva č. 123 zo dňa 02.06.2020
9. Prijatie finančného lízingu na obstaranie kolesového traktora Zetor Major 80 CL
10. Návrh na V. úpravu rozpočtu obce Rúbaň na rok 2020
11. Rôzne
12. Záver

Starostka obce Ing. Štěpánka Zacharová predložila návrh na zmenu programu rokovania, a to doplniť ako bod č. 4 rokovanie s názvom „Zánik mandátu poslanca obecného zastupiteľstva“

*O schválení návrhu na zmenu programu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

*Program rokovania po zmene je nasledovný:*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Zánik mandátu poslanca obecného zastupiteľstva
5. Všeobecne záväzné nariadenie obce Rúbaň č. 1/2020 o určení podmienok predaja výrobkov a poskytovaní služieb na trhových miestach v obci
6. Všeobecne záväzné nariadenie obce Rúbaň č. 2/2020, ktorým sa mení Všeobecne záväzné nariadenie obce Rúbaň č. 2/2015 o prevádzkovom poriadku pohrebiska
7. Detské ihrisko v areáli materskej školy
8. Poskytnutie dotácie pre Rímskokatolícku farnosť Dubník, filiálka Rúbaň
9. Doplnenie uznesenia obecného zastupiteľstva č. 123 zo dňa 02.06.2020
10. Prijatie finančného lízingu na obstaranie kolesového traktora Zetor Major 80 CL
11. Návrh na V. úpravu rozpočtu obce Rúbaň na rok 2020
12. Rôzne
13. Záver

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Ing. Zoltána Tamašeka a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, Zoltána Ešeka a PaedDr. Kristínu Pócsovú.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Zánik mandátu poslanca obecného zastupiteľstva**

Starostka obce, Ing. Štěpánka Zacharová konštatovala, že poslancom obecného zastupiteľstva bol predložený materiál – Zánik mandátu poslanca obecného zastupiteľstva, ktorý tvorí prílohu zápisnice pod písmenom C. Dňa 30.07.2020 bolo doručené na Obecný úrad v Rúbani písomné vzdanie sa mandátu poslanca Bc. Lívie Šámšonovej ku dňu 31.7.2020.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 127** zo dňa **30.07.2020**

Obecné zastupiteľstvo v Rúbani

**konštatuje**

zánik mandátu poslanca Bc. Lívia Šámšonová ku dňu 31.7.2020

**5/ Všeobecne záväzné nariadenie obce Rúbaň č. 1/2020 o určení podmienok predaja výrobkov a poskytovaní služieb na trhových miestach v obci**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Všeobecne záväzné nariadenie obce Rúbaň č. 1/2020 o určení podmienok predaja výrobkov a poskytovaní služieb na trhových miestach v obci, ktorý tvorí prílohu zápisnice pod písmenom D. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a CUET (Centrálnej úradnej elektronickej tabuli) dňa 14.07.2020. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 24.07.2020. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**.**128** zo dňa **30.07.2020**

Obecné zastupiteľstvo v Rúbani

**sa uznieslo**

na Všeobecne záväznom nariadení obce Rúbaň č. 1/2020 o určení podmienok predaja výrobkov a poskytovaní služieb na trhových miestach v obci

**6/ Všeobecne záväzné nariadenie obce Rúbaň č. 2/2020, ktorým sa mení Všeobecne záväzné nariadenie obce Rúbaň č. 2/2015 o prevádzkovom poriadku pohrebiska**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Všeobecne záväzné nariadenie obce Rúbaň č. 2/2020, ktorým sa mení Všeobecne záväzné nariadenie obce Rúbaň č. 2/2015 o prevádzkovom poriadku pohrebiska, ktorý tvorí prílohu zápisnice pod písmenom E. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a CUET (Centrálnej úradnej elektronickej tabuli) dňa 14.07.2020. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 24.07.2020. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **129** zo dňa **30.07.2020**

Obecné zastupiteľstvo v Rúbani

**sa** **uznieslo**

na Všeobecne záväznom nariadení obce Rúbaň č. 2/2020, ktorým sa mení Všeobecne záväzné nariadenie obce Rúbaň č. 2/2015 o prevádzkovom poriadku pohrebiska

**7/ Detské ihrisko v areáli materskej školy**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Detské ihrisko v areáli materskej školy, ktorý tvorí prílohu zápisnice pod písmenom F.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **130** zo dňa **30.07.2020**

Obecné zastupiteľstvo v Rúbani

1. **berie na vedomie**

informácie starostky obce o posúdení stavu prvkov detského ihriska v materskej škole

1. **schvaľuje**

demontáž hracích prvkov umiestnených pri bytových domoch obce a následné premiestnenie týchto hracích prvkov do areálu materskej školy

**8/ Poskytnutie dotácie pre Rímskokatolícku farnosť Dubník, filiálka Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Poskytnutie dotácie pre Rímskokatolícku farnosť Dubník, filiálka Rúbaň, ktorý tvorí prílohu zápisnice pod písmenom G. V prípade schválenia poskytnutia dotácie by bola táto účelovo viazaná na výmenu okien v kostole Sv. Imricha v obci Rúbaň. Kostol Sv. Imricha v Rúbani je v obci najcennejšou kultúrnou pamiatkou. Je veľmi živo pravidelne využívaný veriacimi i ostatnými obyvateľmi obce. Slúži nielen na vysluhovanie bohoslužieb, ale aj na viaceré obecné oslavy v priebehu roka (Sviatok Sv. Štefana, Hodové slávnosti obce, Vianočná oslava ...)

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **131** zo dňa **30.07.2020**

Obecné zastupiteľstvo v Rúbani

**schvaľuje**

v súlade s § 7 ods. 4 zákona č. 583/2004 Z. z. o rozpočtových pravidlách územnej samosprávy v znení neskorších predpisov a § 8 Všeobecne záväzného nariadenia obce č. 1/2017 o podmienkach poskytovania dotácií z rozpočtu obce Rúbaň poskytnutie mimoriadnej dotácie vo výške 3000 EUR pre Rímskokatolícku farnosť Dubník, filiálka Rúbaň na dodávku a montáž nových okien v rímskokatolíckom kostole Sv. Imrich v Rúbani

**9/ Doplnenie uznesenia obecného zastupiteľstva č. 123 zo dňa 02.06.2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Doplnenie uznesenia obecného zastupiteľstva č. 123 zo dňa 02.06.2020, ktorý tvorí prílohu zápisnice pod písmenom H.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **132** zo dňa **30.07.2020**

Obecné zastupiteľstvo v Rúbani

**schvaľuje**

doplnenie uznesenia Obecného zastupiteľstva v Rúbani č. 123 zo dňa 02.06.2020 takto: pred text začínajúci slovom schvaľuje ..... vkladá text **b e r i e n a  v e d o m i e**

stanovisko hlavného kontrolóra k financovaniu vozidla DACIA Lodgy formou lízingu

**10/ Prijatie finančného lízingu na obstaranie kolesového traktora Zetor Major 80 CL**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Prijatie finančného lízingu na obstaranie kolesového traktora Zetor Major 80 CL, ktorý tvorí prílohu zápisnice pod písmenom I. Prijatie a používanie návratných zdrojov financovania v obci je **regulované prostredníctvom pravidiel**, ktoré ustanovuje zákon č. [583/2004 Z. z.](http://www.vssr.sk/main/goto.ashx?t=26&p=1021871&f=3) v [§ 17 ods. 2 až 7](http://www.vssr.sk/main/goto.ashx?t=27&p=3120719-3120733&f=2), v zmysle ktorého je obec pri používaní návratných zdrojov financovania povinná dodržiavať tieto pravidlá, aby sa predišlo neodôvodnenému zvyšovaniu zadlžovania obce a v konečnom dôsledku zavedeniu osobitých inštitútov hospodárenia obce – ozdravného režimu a nútenej správy. Jediným oprávneným orgánom, ktorý na obci rozhoduje o prijatí úveru alebo pôžičky, je **zastupiteľstvo.** Dodržanie podmienok pre prijatie návratných zdrojov financovania preveruje pred ich prijatím hlavný kontrolór obce.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek, poslanec – traktor je potrebný pre obec*

*Imrich Petrík, poslanec – dopyt k súčasnému traktoru*

*Ing. Štepánka Zacharová, starostka obce: obecný traktor BISO je už morálne opotrebený, časté opravy a problémy so zaobstaraním náhradných dielov*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **133** zo dňa **30.07.2020**

Obecné zastupiteľstvo v Rúbani

1. **berie na vedomie**

stanovisko hlavného kontrolóra obce k financovaniu kolesového traktora Zetor Major 80 CL formou lízingu

1. **schvaľuje**

zakúpenie motorového kolesového traktora Zetor Major 80 CL formou lízingu za obstarávaciu cenu 35 760 EUR formou lízingu cez spoločnosť ČSOB Leasing, a.s. s 10 % akontáciou z obstarávacej ceny kolesového traktora a dĺžkou financovania na 60 mesiacov

**11/ Návrh na V. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na V. úpravu rozpočtu obce Rúbaň na rok 2020, ktorý tvorí prílohu zápisnice pod písmenom J. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na V. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **134** zo dňa **30.07.2020**

Obecné zastupiteľstvo v Rúbani

**schvaľuje**

V. úpravu rozpočtu Obce Rúbaň na rok 2020

**12/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Dotácia poskytnutá pre Obec Rúbaň Dobrovoľnou požiarnou ochranou Bratislava vo výške 1400 bola použitá na nákup výstroja. Vyúčtovanie dotácie bolo predložené poskytovateľovi dotácie.

Informácie v súvislosti s novou povinnosťou obcí v oblasti odpadového hospodárstva. Počnúc 1. januárom 2021 sa zavádza povinný zber biologicky rozložiteľného kuchynského odpadu. V tejto veci zberová spoločnosť Brantner Nové Zámky s.r.o. zaslala obciam dotazník, na základe ktorého chcú získať prehľad o tom, ako vôbec nastaviť systém zberu kuchynského odpadu.

Informácie vo veci Dodatku k zmluve uzatvorenej s SPP na dodávku plynu. Predpokladá sa ročná úspora cca 1400 EUR.

Informácie o neschválení žiadosti obce Rúbaň o pričlenenie do Spoločného obecného úradu so sídlom vo Svodíne. Stavebné konania, konania vo veci výrubu stromov a ostatné konania súvisiace s prenesenými kompetenciami sa budú vybavovať na tunajšom obecnom úrade.

Informácie o neschválení žiadosti o poskytnutie dotácie na kultúru Fondom Bethlena Gábora.

Dňa 6.7.2020 pri výkopových prácach vo dvore obecného úradu bol nájdený ruský granát z II. svetovej vojny, ktorý bol zneškodnený pyrotechnikmi.

Informácie vo veci predaja motorového vozidla Octávia, ktoré bolo vo vlastníctve obce.

Informácie vo veci riešenia rekonštrukcie respektíve opravy mostu ponad potok Paríž:

Geofyzikálne meranie geofyzikálneho prieskumu bolo vykonané a výsledky boli postúpené projektantovi, ktorý následne dňa 13. júla 2020 vykonal miestne šetrenie spojené s domeraním tvaru mostného objektu a s vyhotovením kopanej sondy.

Dotácie NSK na podporu kultúry, športu a cestovného ruchu sú naďalej zmrazené.

Informácie o schválení dotácie vo výške 2000 EUR Fondom na podporu umenia na projekt s názvom **„Rozšírenie knižničného fondu Obecnej knižnice v Rúbani“.**

Informácie v súvislosti s betónovaním nových hrobových miest na miestnom cintoríne.

Informácie o vyčistení rín a žľabov na bytových domoch obce.   
  
Informácie o predložení nezáväznej cenovej ponuky v sume 1580 EUR na vypracovanie projektovej štúdie na Náučný chodník v areáli starého cintorína. Riešená plocha cca 12454 m2, projektová štúdia bude zahŕňať ručne kreslený osadzovací plán, vytyčovací plán a pohľady. Jej súčasťou bude aj ručne zameraná inventarizácia existujúcich drevín, zakreslená do mapy. Cenová ponuka predložená: Arborétum Mlyňany, Slovenská akadémia vied, Vieska nad Žitavou 178, 951 52 Slepčany, Detašované pracovisko Ústavu ekológie lesa SAV – Zvolen.

V súvislosti s plánovanou výzvou MAS Dvory a okolie z IROP-u na aktivity opatrenia B2 „*Zvyšovanie bezpečnosti a dostupnosti sídiel“*, kde pre našu obec vychádza finančná alokácia vo výške 9139 EUR, bolo na zasadnutí dňa 29.06.2020 dohodnuté, že sa naša obec zapojí do oprávnenej aktivity „Budovanie a rekonštrukcia chodníkov“. Podľa prvotných informácií by táto suma určite stačila na obnovu chodníka pri starom cintoríne (parcela číslo 247 ) položením asfaltového koberca. Chodník má dĺžku približne 180 m, pri šírke chodníka 1,0 m je to plocha 180 m2. Jestvujúci betónový podklad je potrebné upraviť a na takto upravený betónový podklad by sa položil asfaltový koberec. Životnosť asfaltových povrchov je nižšia ako betónových, približne 15 rokov.

Poslanci nesúhlasia s položením asfaltového koberca, odporúčajú obnoviť chodník položením dlažby.

Informácie o Dotazníku Združenia miest a obcí Slovenska, ktorého cieľom bolo zozbieranie projektových zámerov obcí investičného charakteru a ktorý má byť podkladom k presadeniu čo najväčšieho počtu aktivít. ZMOS údaje zosumarizuje do indikatívneho zoznamu a na základe neho budú priradené buď k už vyčerpaným opatreniam, resp. budú vytvorené aj nové prioritné osi a opatrenia.  ZMOS chce presadiť, aby výzvy boli vypísané do konca roka.

Na webovom sídle Ministerstva práce sociálnych vecí a rodiny SR bolo zverejnené oznámenie o možnosti predkladania žiadosti o poskytnutie finančného príspevku v rámci projektu „Podpora udržania zamestnanosti v materských školách“. Projekt sa bude realizovať prostredníctvom úradov práce, sociálnych vecí a rodiny v rámci Slovenskej republiky. Cieľom projektu je poskytnúť materským školám podporu na udržanie pracovných miest formou poskytovania finančného príspevku na náhradu časti mzdových výdavkov, z dôvodu vyhlásenia a trvania mimoriadnej situácie a odstránením jej následkov.

Informácie o stave projektov MAS Dvory a okolie predložených v roku 2019 na Pôdohospodársku platobnú agentúru (vykonáva sa formálna kontrola podaných žiadostí).

Starostka obce dala priestor poslancom na tlmočenie nápadov, názorov.

Pripomienky neboli podané žiadnym poslancom obecného zastupiteľstva.

**13/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Ing. Zoltán Tamašek

Zoltán Ešek

Zapisovateľka: Helena Kanyicsková